
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 84 

21 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός του έργου «Νέες κτιριακές εγκατα¬ 
στάσεις ΟΔΑ Ζακύνθου» ως γενικότερης σημα¬ 
σίας . 1 

Πρόγραμμα επιχορήγησης νέων ελεύθερων επαγγελ- 

ματιών έτους 2004. 2 

Οικονομική ενίσχυση πλημμυροπαθούς οικογένειας . 3 

Ανάθεση εργασιών στο Μπενάκειο Φυτοπαθολογικό 

Ινστιτούτο και στο «ΕΘΙΑΓΕ». 4 

Ανάθεση στο Εθνικό Ίδρυμα Αγροτικής Έρευνας 
(ΕΘ.Ι.ΑΓ.Ε.) το έργο της ταξινόμησης - τυποποίη¬ 
σης του βάμβακος. 5 

Προσωρινή είσοδος - έξοδος ατόμων από αερολιμένες 
Αράξου - Αχαΐας και Ν. Αγχιάλου - Μαγνησίας. 6 


ΑΠΟΦΑΣΕΙ Σ 

Αριθ. Δ8/01Κ.7/Φ.114 (1) 

Χαρακτηρισμός του έργου «Νέες κτιριακές εγκαταστά¬ 
σεις ΟΔΑ Ζακύνθου» ως γενικότερης σημασίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ- 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 1 παρ. 2περ. δ'του Ν.3200/ 
55 περί Διοικητικής Αποκέντρωσης. 

2. Το Ν. 1558/85 «Κυβέρνηση και κυβερνητικά όργανα». 

3. Το Π.Δ. 69/88 «Οργανισμός της Γ.Γ.Δ.Ε. του 
Υ.ΠΕ.ΧΩ.Δ.Ε., όπως τροποποιήθηκε με το Π.Δ. 167/92 σε 
συνδυασμό με το Π.Δ. 910/77. 

4. Το Ν. 1418/84 «Δημόσια έργα και ρυθμίσεις συναφών 
θεμάτων», όπως τροποποιήθηκε με το Ν. 2229/94 και τα 
εκτελεστικά του Π.Δ., όπως τροποποιήθηκαν και ισχύουν 
σήμερα. 

5. Το Ν. 1642/86 για την εφαρμογή του φόρου προστι¬ 


θέμενης αξίας (Φ.Π.Α.) στις συμβάσεις Δημ. Έργων και 
Μελετών. 

6. Το άρθρο 78 (σύσταση Γενικών Δ/νσεων) του Ν. 
1892/90 «Γιατον εκσυγχρονισμό... κ.λ.π.». 

7. Το Π.Δ. 340/4.10.90 «Περί συστάσεως Γεν. Δ/νσεων 
και Μονάδας Στρατηγικού Σχεδιασμού και Ανάλυσης Πο¬ 
λιτικής στο Υ.ΠΕ.ΧΩ.Δ.Ε. και τη Γ.Γ.Δ.Ε.». 

8. Το Π.Δ. 23/93 «Προσαρμογή Ελληνικής Νομοθεσίας 
για τα Δημ. Έργα κ.λπ.» προς τις διατάξεις των οδηγιών 
71/304, 71/305, 78/669, 89/440, 89/655 της Ε.Ο.Κ. 

9. Τις διατάξεις του Ν. 2503/97 «Διοίκηση οργάνωση 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

10. Το Π.Δ. 131/98 «Όργανα που αποφασίζουν ή γνω- 
μοδοτούν και ειδικές ρυθμίσεις σε θέματα Δημοσίων Έρ¬ 
γων αρμοδιότητας περιφερειών». 

11. Το Ν. 1397/83 «Εθνικό Σύστημα Υγείας όπως τροπο¬ 
ποιήθηκε με τους Ν. 1579/85» και Ν. 2519/97 και ισχύει. 

12. Το ΔΥ8/Α/Γ.Π. οικ. 105505/23.10.2003 έγγρ. της ΔΤΥ 
του Υπουργείου Υγείας και Πρόνοιας. 

13. Τις διατάξεις του άρθρου 29Α του Ν. 1558/1985 
(Α' 37) όπως αυτό προστέθηκε με το άρθρο 27 του 
Ν. 2081/92 (Α' 154) και αντικαταστάθηκε με την παρα- 
γρ. 2α του άρθρου 1 του Ν. 2469/97 (Α' 38) και το γε¬ 
γονός ότι από τις διατάξεις της παρούσας απόφασης 
δεν προκαλείται δαπάνη σε βάρος του κρατικού προϋ¬ 
πολογισμού. 

Επειδή το έργο: «Νέες κτιριακές εγκαταστάσεις ΟΔΑ 
Ζακύνθου» με προϋπολογισμό € 3.221.400 είναι μεγάλης 
σημασίας για την ευρύτερη περιοχή της Περιφέρειας Ιο- 
νίων Νήσων με ιδιαιτερότητες στην κατασκευή. 

Επειδή η φύση καιτο επίπεδο των μελετών και εργασιών 
που πρέπει να εκτελεσθούν έχουν ιδιαίτερες απαιτήσεις 
λόγω εξειδικευμένης λειτουργίας και σπουδαιότητάς 
των. 

Επειδή η ανάγκη της χώρας μας για παρόμοιας φύσε- 
ως έργα, που αφορούν βασικές υποδομές - ποιότητα ζω¬ 
ής στον τομέα Υγείας κ.λπ. είναι επιτακτική, αποφασί¬ 
ζουμε: 

1. Χαρακτηρίζουμε το έργο: «Νέες κτιριακές εγκατα¬ 
στάσεις ΟΔΑ Ζακύνθου» ως γενικότερης σημασίας αρμο¬ 
διότητας Περιφέρειας. 

2. Η απόφαση αυτή ισχύει από την ημερομηνία δημοσί¬ 
ευσης της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 13 Ιανουάριου 2004 


οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 


Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 


ΥΓΕΙΑΣ ΚΑΙ ΠΡΟΝΟΙΑΣ 

Κ. ΣΤΕΦΑΝΗΣ 


-♦- 

Αριθ. 33391 (2) 

Πρόγραμμα επιχορήγησης νέων ελεύθερων επαγγελμα- 
τιών έτους 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (ΦΕΚ 137/Α785). 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ 163/Α/16.6.98). 

3. Τιςδιατάξειςτου Ν.Δ. 212/69 «ΠερίΟργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξειςτου Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ258/Α/6.11.2001). 

5. Τις διατάξεις του άρθρου 16, παράγραφος 2 του 
Ν.3144/2003. 

6. Τις διατάξειςτου Π.Δ. 245/86 (ΦΕΚ 117/Α) καθώς και 
την 3127/20.10.97 γνωμοδότηση της Νομικής Υπηρεσίας 
του ΟΑΕΔ σχετικά με την επιχορήγηση ελευθερίων επαγ¬ 
γελμάτων. 

7. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

8. Τις διατάξειςτου άρθρου 29του Ν. 1262/82 «Γιατην 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων» όπως τροποποιήθηκε με τα άρθρα 6 και 
7 του Ν. 1836/89 και το άρθρο 6 του Ν. 2434/96. 

9. Τις 3125/4.11.2003 και 3343/18.11.2003 αποφάσεις 
του Δ.Σ. του ΟΑΕΔ (αριθμ. συνεδριάσεων 51/4.11.2003 
και 53/18.11.2003) που μας υποβλήθηκαν με τα Β 
128710/10.11.2003 και Β130002/20.11 έγγραφά του. 

ΙΟ.ΤηνΕ (2001) 38/9.3.2001 απόφαση της Ευρωπαϊκής 
Επιτροπής περί έγκρισης του Ε.Π. «ΑΠΑΣΧΟΛΗΣΗ ΚΑΙ 
ΕΠΑΓΓΕΛΜΑΤΙΚΗ ΚΑΤΑΡΤΙΣΗ», Άξονας 4 Μέτρο 1 «Ενί¬ 
σχυση ανέργων για αυταπασχόληση και σύσταση νέων 
επιχειρήσεων», στα πλαίσια του Γ' Κοινοτικού Πλαισίου 
Στήριξης. 

11. Την 469/ΔΕ 4/5.1.2004 απόφαση του Υφυπουργού 
Οικονομίας και Οικονομικών, με την οποία εγκρίθηκε η 
ένταξη στο Πρόγραμμα Δημοσίων Επενδύσεων (ΠΔΕ) 
2004, στη ΣΑΕ 034/3, το Πρόγραμμα επιχορήγησης Νέων 
Ελευθέρων Επαγγελματιών 2004. 

12. Το γεγονός ότι από τις διατάξεις της παρούσας κοι¬ 
νής υπουργικής απόφασης προκαλείται δαπάνη σε βά¬ 
ρος του Προγράμματος Δημοσίων Επενδύσεων και ως εκ 
τούτου εμπίπτει στις διατάξεις της παρ. 3 του άρθρου 22 
του Ν. 2362/95, αποφασίζουμε: 

Καταρτίζουμε πρόγραμμα επιχορήγησης επτά χιλιάδων 


πεντακοσίων (7.500) νέων ελευθέρων επαγγελματιών 
(Ν.Ε.Ε.) ηλικίας 18-64 ετών, με διακριτικό τίτλο «Πρό¬ 
γραμμα Ν.Ε.Ε. 2004». Οι θέσεις του προγράμματος θα κα- 
τανεμηθούν σε τοπικό επίπεδο ανάλογα με τις ανάγκες 
της κάθε περιοχής και σύμφωνα με προτεραιότητες της 
πολιτικής απασχόλησης, με δυνατότητα ανακατανομής 
των θέσεων, για την επίτευξη του στόχου του προγράμμα¬ 
τος με απόφαση του Διοικητικού Συμβουλίου του ΟΑΕΔ. 

Στόχος του προγράμματος είναι η ενθάρρυνση, μέσω 
της οικονομικής ενίσχυσης, των ανέργων που αποφασί¬ 
ζουν να δημιουργήσουν τη δική τους μικρή επιχείρηση. 
Για την επίτευξη του σκοπού του προγράμματος, οι εν¬ 
διαφερόμενοι άνεργοι δύνανται, αν αυτό κρίνεται ανα¬ 
γκαίο μετά την αξιολόγησή τους μέσω της εξατομικευμέ- 
νης προσέγγισης, να υπαχθούν σε προγράμματα βραχυ¬ 
χρόνιας κατάρτισης, προκειμένου να ενισχυθούν. 

1. ΠΡΟΤΕΡΑΙΟΤΗΤΕΣ ΚΑΙ ΔΙΚΑΙΟΥΧΟΙ ΤΟΥ ΠΡΟΓΡΑΜ¬ 
ΜΑΤΟΣ 

Από τις 7.500 θέσεις: 

• ποσοστό τουλάχιστον 65% του προγράμματος θα κα¬ 
λυφθεί στο πλαίσιο της πολιτικής πρόληψης της μακρο¬ 
χρόνιας ανεργίας και θα αφορά: 

- Ανέργους νέους και νέες ηλικίας 18-25 ετών οι οποίοι 
είναι εγγεγραμμένοι άνεργοι έως 6 μήνες στα μητρώα 
ανέργωντου Ο.Α.Ε.Δ. 

- Άνεργους -ες ηλικίας 26-64 ετών οι οποίοι είναι εγγε¬ 
γραμμένοι άνεργοι έως 12 μήνες στα μητρώα ανέργων 
του Ο.Α.Ε.Δ. 

• ποσοστό μέχρι 35% θα καλυφθεί στο πλαίσιο της πο¬ 
λιτικής καταστολής της μακροχρόνιας ανεργίας και θα 
αφορά: 

- Άνεργους νέους και νέες 18-25 ετών οι οποίοι είναι εγ¬ 
γεγραμμένοι άνεργοι τουλάχιστον 6 μήνες στα μητρώα 
ανέργωντου Ο.Α.Ε.Δ. 

- Άνεργους-ες ηλικίας 26-64 ετών οι οποίοι είναι εγγε¬ 
γραμμένοι άνεργοι τουλάχιστον 12 μήνες στα μητρώα 
ανέργωντου Ο.Α.Ε.Δ. 

• Θα τηρηθεί προτεραιότητα στην κάλυψη, σύμφωνα 
με την οποία, ποσοστό 60% των θέσεων θα καλυφθούν 
από γυναίκες 

• Δύνανται να υπαχθούν στο πρόγραμμα μέχρι και τρία 
(3) μέλη εταιρειών: 

- Ομορρύθμων (Ο.Ε.) 

- Ετερορρύθμων (Ε.Ε.), μόνο για τα ομόρρυθμα μέλη 
τους 

- ΕΠΕ, με την προϋπόθεση ότι έκαστος υποψήφιος για 
ένταξη στο πρόγραμμα μετέχει τουλάχιστον με ποσοστό 
25% στο εταιρικό κεφάλαιο. 

- Αστικών μη κερδοσκοπικών εταιριών. 

• Δύνανται να υπαχθούν στο πρόγραμμα μέχρι και πέ¬ 
ντε (5) μέλη Συνεταιρισμών. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

2.1. Οι συμβολαιογράφοι, δικαστικοί επιμελητές και γε¬ 
νικά επαγγέλματα που απαιτούν την ύπαρξη κενής θέσης 
και συνεπώς η δημιουργία επιχείρησης δεν εξαρτάται 
από την απόφαση και την πρωτοβουλία του ενδιαφερο¬ 
μένου, που θα μπορούσε να ενισχυθεί με την παροχή της 
επιχορήγησης. 

2.2. Όσοι απασχοληθούν με την εκμετάλλευση επιβατι¬ 
κού δημοσίας χρήσεως (ΤΑΧΙ), λεωφορείου ή φορτηγού 
δημοσίας χρήσεως. 

2.3. Όσοι δημιουργούν εποχικές επιχειρήσεις, εργα¬ 
στήρια ή κέντρα ελευθέρων σπουδών, τυχερά, ψυχαγω¬ 
γικά ή ηλεκτρονικά παιχνίδια, πρακτορεία ΠΡΟΠΟ, ΛΟΤ¬ 
ΤΟ, λαχείων και συναφή αυτών, κυλικεία, κανπ'νες, καθώς 
και επιχειρήσεις που λειτουργούν αποκλειστικά και μόνο 
τις βραδινές ώρες (10 μ.μ. - 6 π.μ.). 

2.4. Ανώνυμες Εταιρείες (Α.Ε.) 

2.5. Όσοι δημιουργούν επιχείρηση που έχει το ίδιο αντι¬ 
κείμενο δραστηριότητας με επιχείρηση που λειτουργούσε 
στον ίδιο χώρο από άλλο επαγγελματία μέσα στο τελευ¬ 
ταίο εξάμηνο πριν από την ημερομηνία έναρξης εργασιών 
της νέας επιχείρησης στη ΔΟΥ, εκτός των περιπτώσεων 
στις οποίες ο προηγούμενος ιδιοκτήτης συνταξιοδοτήθη- 
κε ή απεβίωσε. 

2.6. Όσοι ζητούν να ενταχθούν στο πρόγραμμα Ν.Ε.Ε. 
με δραστηριότητα όμοια με αυτή που είχε επιχείρηση η 
οποία διέκοψε τη λειτουργία της και ανήκε σε συγγενικό 
τους πρόσωπο εξ αίματος ή αγχιστείας Α' Βαθμού ή οι σύ- 
ζυγοίτους κατά τους τελευταίους δώδεκα (12) μήνες πριν 
την έναρξη της επιχείρησης τους στη ΔΟΥ, εκτός των πε¬ 
ριπτώσεων στις οποίες ο προηγούμενος ιδιοκτήτης συ- 
νταξιοδοτήθηκε ή απεβίωσε. 

2.7. Όσοι είχαν άλλη επιχείρηση κατά τους έξι (6) μήνες 
πριν από τη νέα έναρξη επιτηδεύματος στη ΔΟΥ, καθώς 
και αυτοί που έχουν επιχορηγηθεί στο παρελθόν, ανεξάρ¬ 
τητα χρονικής περιόδου, από το Πρόγραμμα των Νέων 
Ελευθέρων Επαγγελματιών. 

2.8. Οι άνεργες-οι που σχεδιάζουν τη δημιουργία νέας 
επιχείρησης στους Νομούς Γρεβενών, Θεσπρωτίας, 
Φθιώτιδας, Καρδίτσας, Τρικάλων και Αχαΐας, όπου υλο¬ 
ποιούνται προγράμματα Ολοκληρωμένης Παρέμβασης. 

2.9. Οι επιχειρήσεις εκείνες που έχουν σύνθετο αντικεί¬ 
μενο δραστηριότητας και το ένα εξ’ αυτών περιλαμβάνε¬ 
ται στις εξαιρέσεις. 

3. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΥΠΑΓΩΓΗΣ 
Η διαδικασία, με χρονική σειρά, καθώς και οι προϋπο¬ 
θέσεις υπαγωγής των ενδιαφερομένων στο πρόγραμμα 
είναι οι εξής: 

3.1. Να έχουν την ιδιότητα του άνεργου και να διαθέ¬ 
τουν Δελτίο Ανεργίας σε ισχύ μέχρι την ημερομηνία έναρ¬ 
ξης της δραστηριότητάς τους. 

3.2. Να έχουν συμπληρώσει το τυποποιημένο έντυπο 
εξατομικευμένης παρέμβασης, το οποίο θα είναι υπογε¬ 
γραμμένο από τον εργασιακό σύμβουλο ή τον αρμόδιο 
υπάλληλο και τους ίδιους. 

3.3. Ειδικά οι επιστήμονες ελεύθεροι επαγγελματίες (δι¬ 
κηγόροι, γιατροί, κ.λπ.) που η κτήση της άδειας άσκησης 
επαγγέλματος τίθεται ως προϋπόθεση έναρξης επιχειρη¬ 
ματικής δραστηριότητας, μπορούν να ενταχθούν στο 
πρόγραμμα χωρίς την προσκόμιση κάρτας ανεργίας, κα¬ 
θόσον η απόκτηση της άδειας άσκησης επαγγέλματος 
δεν συνάδει με την ιδιότητα του ανέργου. 

3.4. Να έχουν κάνει έναρξη επιτηδεύματος μετά τη δια¬ 
δικασία της εξατομικευμένης παρέμβασης και υποχρεω¬ 
τικά απάτην 1.1.2004 και μετά, εξαιρουμένωντων αναφε- 
ρόμενων στην περίπτωση 3.3. 

3.5. Να έχουν υποβάλει τυποποιημένη «αίτηση υπαγω¬ 
γής στο πρόγραμμα» στην οποία θα περιγράφουν το σχέ¬ 
διό τους για δημιουργία νέας επιχείρησης. Η αίτηση υπο¬ 
βάλλεται στην Υπηρεσία Απασχόλησης του Ο.Α.Ε.Δ. του 
τόπου λειτουργίας της επιχείρησης. Η αίτηση πρέπει να 
συνοδεύεται από Υπεύθυνη Δήλωση του Ν. 1599/86, θε¬ 


ωρημένη για το γνήσιο της υπογραφής τους, στην οποία 
θα δηλώνουν ότι γνωρίζουν και αποδέχονται τη διαδικα¬ 
σία και τους όρους ένταξης και συμμετοχής τους στο 
πρόγραμμα, καθώς και από νόμιμα έγγραφα βάσει των 
οποίων θα προκύπτουν ότι: 

- έχουν την Ελληνική υπηκοότητα ή την υπηκοότητα άλ¬ 
λου Κράτους-Μέλους της Ε.Ε. ή είναι ομογενείς που 
έχουν δικαίωμα διαμονής και απασχόλησης στη χώρα 
μας. 

- διαθέτουν αριθμό φορολογικού μητρώου (ΑΦΜ). 

- έχουν εκπληρώσει ή νόμιμα απαλλαγεί από τις στρα¬ 
τιωτικές τους υποχρεώσεις. 

3.6. Να υπάρχουν κενές θέσεις του Προγράμματος ανά 
Υπηρεσία, στην αρμοδιότητα της οποίας θα λειτουργήσει 
η επιχείρηση. 

3.7. Για την ύπαρξη των προϋποθέσεων υπαγωγής των 
ενδιαφερομένων στις διατάξεις της παρούσας Υπουργι¬ 
κής Απόφασης κρίνουν οι κατά τόπους αρμόδιοι Προϊ¬ 
στάμενοι των Υπηρεσιών Απασχόλησης του ΟΑΕΔ. 

4. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΕΝΤΑΞΗΣ 

4.1. Η αίτηση υπαγωγής που θα υποβάλλει ο ενδιαφε¬ 
ρόμενος θα πρέπει να συνοδεύεται από τα κατωτέρω δι- 
καιολογητικά: 

4.1.1. Βεβαίωση έναρξης της δραστηριότητας της επι¬ 
χείρησης από τη ΔΟΥ. 

4.1.2. Εξοφλημένα τιμολόγια ή αποδείξεις αγοράς πε¬ 
ρασμένα στα επίσημα θεωρημένα από την αρμόδια ΔΟΥ 
βιβλία της επιχείρησης τους, αξίας τουλάχιστον ίσης με 
το 50%του ποσού της επιχορήγησης (εμπορεύματα, εξο¬ 
πλισμοί, πρώτες ύλες κ.λπ). Δεν λογίζονται τα έξοδα ενοι¬ 
κίων. Γ ια τις περιπτώσεις των υποψηφίων που συμμετέ¬ 
χουν στη δημιουργία νέων Εταιρειών και Συνεταιρισμών, 
τα εξοφλημένα τιμολόγια ή οι αποδείξεις αγοράς υπολο¬ 
γίζονται κατά το τμήμα εκείνο το οποίο αντιστοιχεί στη 
συμμετοχή έκαστου των υποψηφίων στο κεφάλαιο της 
Εταιρείας ή του Συνεταιρισμού. 

4.1.3. Καταστατικό σύστασης της Εταιρείας ή του Συ¬ 
νεταιρισμού εφόσον πρόκειται για Εταιρεία ή Συνεταιρι¬ 
σμό στον οποίο συμμετέχει ο ενδιαφερόμενος. 

4.1.4. Μισθωτήριο. 

4.1.5. Ειδικά για τους επιστήμονες ελεύθερους επαγ- 
γελματίες (δικηγόροι, γιατροί, κ.λπ.), και υπεύθυνη δήλω¬ 
ση ότι για πρώτη φορά δημιουργούν τη δική τους επαγ¬ 
γελματική στέγη (εγκατάσταση). 

4.2. Απαραίτητες προϋποθέσεις για την ένταξη των 
υποψηφίων στο πρόγραμμα είναι: 

4.2.1. να διαθέτουν οι ίδιοι ή ένας τουλάχιστον από τους 
απασχολουμένους στην επιχείρησή τους, νόμιμα πιστο¬ 
ποιητικά για την άσκηση του επαγγέλματος τους, όπου 
αυτά απαιτούνται. 

Σε περίπτωση που η άδεια λειτουργίας της επιχείρησης 
δεν είναι δυνατό να προσκομιστεί με την αίτηση υπαγω¬ 
γής στο πρόγραμμα, ο επαγγελματίας δύναται να προ¬ 
σκομίσει βεβαίωση του αρμόδιου φορέα ότι έχει υποβά¬ 
λει σχετική αίτηση για έκδοση άδειας λειτουργίας, καθώς 
και Υπεύθυνη Δήλωση του Ν. 1599/86, θεωρημένη για το 
γνήσιο της υπογραφής του, στην οποία θα δηλώνει ότι 
εφόσον δεν προσκομίσει την άδεια λειτουργίας εντός 
προθεσμίας δώδεκα (12) μηνών από την ημερομηνία υπα¬ 
γωγής του στο πρόγραμμα, θα επιστρέψει στον Ο.Α.Ε.Δ. 
ολόκληρο το ποσό που έχει λάβει, σύμφωνα με την προ¬ 
θεσμία και τις διαδικασίες διακοπής του προγράμματος. 

Στην περίπτωση αυτή, η Υπηρεσία θα καταβάλει στον 
επαγγελματία μόνο την προκαταβολή και την Α' δόση, 
όπως ορίζεται στην παρ. 5 της παρούσας και εφόσον τη¬ 
ρούνται οι λοιποί όροι και προϋποθέσεις του προγράμμα¬ 
τος. Εφόσον ο επαγγελματίας δεν προσκομίσει την άδεια 
λειτουργίας με το πέρας δωδεκαμήνου απάτην υπαγωγή 
του στο πρόγραμμα, θα αναζητηθεί ολόκληρο το ποσό 
που έχει καταβληθεί, σύμφωνα με την παρ. 7 της παρού¬ 
σας. 

4.2.2. να απασχολούνται στην επιχείρησή τους και να εί¬ 
ναι ασφαλισμένοι κατά κύριο λόγο στον Ασφαλιστικό Φο¬ 
ρέα που υπάγεται η επιχείρηση. 

4.2.3. η επιχείρηση να λειτουργεί σε χώρο ανεξάρτητο 
και κατάλληλα διαμορφωμένο (εκτός του χώρου της κα¬ 
τοικίας του επαγγελματία), κατά τρόπο ώστε να εξυπηρε¬ 
τεί ικανοποιητικά το σκοπό της. 

4.3. Εντός μηνάς από την υποβολή της «αίτησης υπα¬ 
γωγής στο πρόγραμμα», η αρμόδια Υπηρεσία ελέγχει τα 
προσκομισθέντα δικαιολογητικά και προβαίνει σε επιτό¬ 
πιο έλεγχο στον τόπο λειτουργίας της επιχείρησης, στη 
διεύθυνση που έχει δηλώσει ο ενδιαφερόμενος. 

4.4. Σε περίπτωση που συντρέχουν οι προϋποθέσεις 
υπαγωγής και η έκθεση του επιτόπιου ελέγχου είναι θετι¬ 
κή, ο ενδιαφερόμενος ενημερώνεται για την υπαγωγή του 
στο πρόγραμμα και καλείται να προσέλθει στην Υπηρε¬ 
σία, μέσα σε είκοσι (20) ημερολογιακές ημέρες από την 
ημερομηνία γνωστοποίησης της υπαγωγής του και να 
προσκομίσει: α) βεβαίωση φορολογικής και ασφαλιστι¬ 
κής ενημερότητας όταν απαιτείται, β) τιμολόγιο που εκδί- 
δεται σύμφωνα με το άρθρ.12 παρ. 3 Προεδρικού Δια¬ 
τάγματος 186/92 ΚΒΣ και γ) αριθμό Λογαριασμού Κατα¬ 
στήματος Εθνικής Τράπεζας, προκειμένου να του 
χορηγηθεί η προκαταβολή. 

5. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέο ελεύθερο 
επαγγελματία που υπάγεται στο πρόγραμμα καθορίζεται 
στα 8.400 ευρώ από τα οποία ποσό ύψους 3.000 ευρώ κα¬ 
ταβάλλεται με την έκδοση της εγκριτικής απόφασης και 
τα υπόλοιπα 5.400 ευρώ σε δύο (2) ισόποσες εξαμηνιαίες 
δόσεις των 2.700 ευρώ η κάθε μία, καταβαλλόμενη στο τέ¬ 
λος κάθε εξαμήνου από την υπαγωγή του και αφού θα έχει 
πραγματοποιηθεί τουλάχιστον ένας επιτόπιος έλεγχος 
κατά το ενδιάμεσο χρονικό διάστημα. 

Η διάρκεια της επιχορήγησης για κάθε νέο ελεύθερο 
επαγγελματία που εντάσσεται στο πρόγραμμα ορίζεται 
σε δώδεκα (12) μήνες, από την ημερομηνία έκδοσης της 
σχετικής εγκριτικής απόφασης. 

6. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το δωδεκάμηνο διάστημα της επιχορήγησης ο νέ¬ 
ος ελεύθερος επαγγελματίας δεσμεύεται για τα εξής: 

6.1. Με τη λήξη του κάθε εξαμήνου, από την υπαγωγή 
του στο πρόγραμμα και μέσα σε προθεσμία εξήντα (60) 
ημερολογιακών ημερών, υποχρεούται να προσκομίσει: 

6.1.1. Αίτηση στην οποία θα δηλώνει ότι η επιχείρηση 
του λειτουργεί κανονικά και ότι το σύνολο των εσόδων και 
των εξόδων του προαναφερθέντος χρονικού διαστήμα¬ 
τος είναι τουλάχιστον ίσο με το ήμισυ του ποσού της δό¬ 
σης που πρόκειται να εισπράξει (δηλ. 1.350 ευρώ), όπως 
αυτά εμφανίζονται στα βιβλία εσόδων και εξόδωντου. 

6.1.2. Βεβαίωση φορολογικής και ασφαλιστικής ενημε¬ 
ρότητας όταν απαιτείται, τιμολόγιο και επικυρωμένα φω¬ 
τοαντίγραφα του βιβλίου εσόδων-εξόδων του προηγού¬ 


μενου εξαμήνου ή βεβαίωση καταβολής Φ.Π.Α. στη 
Δ.Ο.Υ. 

6.2.0 ενταγμένος στο πρόγραμμα υποχρεούται να ενη¬ 
μερώνει την Υπηρεσία εγκαίρως και γραπτώς για οποια¬ 
δήποτε αλλαγή στα στοιχεία που έχει δηλώσει με την αί¬ 
τηση για ένταξή του. 

6.3. Η επιχείρηση δεν πρέπει να διακόψει τη λειτουργία 
της στο δωδεκάμηνο διάστημα της επιχορήγησης, άλλως 
διακόπτεται η επιχορήγηση με επιστροφή του καταβλη- 
θέντος ποσού, σύμφωνα μετά οριζόμενα στην παρ. 7. 

7. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης στον Ν.Ε.Ε., θα εφαρμόζονται οι 
διατάξεις των παρ. 7 και 8 του άρθρου 29 του Ν. 1262/82, 
όπως συμπληρώθηκε από τα άρθρα 6 και 7 του Ν. 1836/89 
και η επιχορήγηση θα διακόπτεται με επιστροφή του ανα- 
λογούντος ποσού. 

Ειδικότερα, ο Προϊστάμενος της αρμόδιας Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης που ο νέος επαγγελματίας έχει 
λάβει από τον ΟΑΕΔ και την επιστροφή: 

- τμήματος του καταβληθέντος ποσού, κατ' αναλογία 
του χρονικού διαστήματος που απομένει από την ημερο¬ 
μηνία μη τήρησης των όρων ή των προϋποθέσεων του 
προγράμματος μέχρι τη συμπλήρωση του συνολικού δω¬ 
δεκάμηνου χρόνου επιχορήγησης. 

- ολόκληρου του ποσού σε περίπτωση που διαπιστώνε¬ 
ται μη τήρηση εξ αρχής των όρων και των προϋποθέσεων 
του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το ποσό που ανα- 
ζητείται, συντάσσεται μετά από απόφαση του Δ.Σ. του 
Οργανισμού, Πράξη Βεβαίωσης Οφειλής και αποστέλλε- 
ται στην αρμόδια Δ.Ο.Υ. για βεβαίωση και είσπραξη του. 

Σε περίπτωση φυλάκισης ή θανάτου ή σοβαρής ασθέ¬ 
νειας, η επιχορήγηση θα διακόπτεται χωρίς άλλες επι¬ 
πτώσεις για τον επαγγελματία από την ημερομηνία που 
εμφανίσθηκε το πρόβλημα. 

8. ΠΑΡΑΓΡΑΦΗ ΠΟΣΟΥ 

Εάν ο νέος επαγγελματίας καταθέσει εκπρόθεσμα δικαι- 
ολογητικά για την καταβολή επιμέρους δόσης, η αξίωσή 
του για το συγκεκριμένο ποσό παραγράφεται χωρίς διακο¬ 
πή της επιχορήγησης, με απόφαση του Προϊσταμένου της 
αρμόδιας Υπηρεσίας Απασχόλησης του Οργανισμού, εφό¬ 
σον η επιχείρηση λειτουργεί και εξακολουθούν να τηρού¬ 
νται οι όροι και προϋποθέσεις του Προγράμματος. 

9. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την υπαγωγή του νέου επαγγελματία στο πρό¬ 
γραμμα, διαπιστωθεί ότι δεν τηρεί τους όρους ή τις προ- 
ϋποθέσειςτου, ο Προϊστάμενος της αρμόδιας Υπηρεσίας 
Απασχόλησης με απόφασή του θα ανακαλεί την υπαγωγή 
του επαγγελματία στο πρόγραμμα. 

10. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος της αρμόδιας Υπηρεσίας Απασχόλη¬ 
σης, εφόσον αποδεδειγμένα προκύπτουν λόγοι ανωτέ- 
ρας βίας ή μη υπαιτιότητας του νέου επαγγελματία, δύ- 
ναται με απόφασή του και ύστερα από αίτηση του ενδια¬ 
φερομένου: 

10.1. να επιμηκύνει την προθεσμία υποβολής δικαιολο- 
γητικώντου ενδιαφερομένου για είσπραξη επιμέρους δό¬ 
σης έως εξήντα (60) ημερολογιακές ημέρες. 

10.2. να θεραπεύσει περίπτωση δελτίου ανεργίας που 
δεν είχε θεωρηθεί για διάστημα έως τριάντα (30) ημερο¬ 
λογιακές ημέρες πριν από την έναρξη επιτηδεύματος. 

11. ΕΠΙΛΥΣΗ ΔΙΑΦΟΡΩΝ 

11.1. Οποιαδήποτε διαφορά προκύψει μεταξύ των 
ενταγμένων στο πρόγραμμα και των Υπηρεσιών Απασχό¬ 
λησης του ΟΑΕΔ, θα επιλύεται με απόφαση της Ειδικής 
Επιτροπής που συγκροτήθηκε με την 94084/23.6.2003 
απόφαση του Υπουργού Εργασίας και Κοινωνικών Ασφα¬ 
λίσεων. 

11.2. Η ένσταση θα υποβάλλεται στην Υπηρεσία στην 
αρμοδιότητα της οποίας υπάγεται η επιχείρηση του ενι- 
στάμενου, μέσα σε τριάντα (30) ημερολογιακές ημέρες 
από την κοινοποίηση της απόρριψης του αιτήματος ή της 
απορριπτικής απόφασης στον ενδιαφερόμενο. 

12. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ -ΔΙΑΔΙΚΑΣΙΑ- 
ΚΑΛΥΨΗ ΘΕΣΕΩΝ 

12.1. Η προθεσμία υποβολής των «αιτήσεων υπαγωγής 
στο πρόγραμμα» των υποψηφίων θα καθοριστεί από σχε¬ 
τική εγκύκλιο του ΟΑΕΔ. 

12.2. Η εγκριτική απόφαση της αρμόδιας Υπηρεσίας 
Απασχόλησης προς τον υποψήφιο νοείται ως «δέσμευση 
θέσης». 

12.3. Για θέσεις που θα μείνουν κενές ύστερα από την 
έκδοση των εγκριτικών αποφάσεων, υπάρχει η δυνατότη¬ 
τα ανακατανομής των θέσεων, ύστερα από απόφαση του 
Δ.Σ. του ΟΑΕΔ. 

12.4. Το Δ.Σ. του ΟΑΕΔ δύναται με ειδικά αιτιολογημέ¬ 
νη απόφασή του να παρατείνει ή να διακόψει το πρό¬ 
γραμμα είτε στο σύνολό του είτε σε μεμονωμένες Υπηρε¬ 
σίες Απασχόλησης. 

12.5. Γ ια κάθε άλλη ενέργεια απαραίτητη για την υλο¬ 
ποίηση του Προγράμματος που δεν καλύπτεται από την 
παρούσα απόφαση, θα εκδίδεται εγκύκλιος της Διοίκη¬ 
σης του ΟΑΕΔ. 

13. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑ¬ 
ΤΟΣ 

13.1. Η αρμόδια Υπηρεσία ΟΑΕΔ υποχρεούται μετά από 
επιτόπιο έλεγχο, που γίνεται σύμφωνα με την 2/34255/ 
0022/6.6.01 κοινή υπουργική απόφαση, όπως τροποποιή¬ 
θηκε και ισχύει, να συντάσσει έκθεση στην οποία θα κα¬ 
ταγράφεται με λεπτομέρεια αν τηρούνται οι όροι της 
ένταξης. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για : 

- Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 

- Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

13.2. Οι ελεγχόμενοι Ν.Ε.Ε. υποχρεούνται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα Υ.Α. για τουλάχιστον 3 χρό¬ 
νια από την αποπληρωμή του προγράμματος. 

13.3. Για την ομαλή πορεία των προγραμμάτων και την 
επίτευξη των στόχων τους, θα παρακολουθούνται κάθε 
μήνα: 

- οι δεσμευθείσες θέσεις 


- οι καλυφθείσες θέσεις, οι οποίες προκύπτουν μετά την 
έκδοση των εγκριτικών αποφάσεων 

- η καταβολή των επιχορηγήσεων κ.λπ. 

14. ΕΛΕΓΚΤΙΚΑ ΟΡΓΑΝΑ 

14.1. Ελέγχους διενεργούν οι υπάλληλοιτου ΟΑΕΔ σύμ¬ 
φωνα με τα οριζόμενα στην κοινή υπουργική απόφαση 
2/34255/0022/6.6.2001, όπως τροποποιήθηκε και ισχύει. 

14.2. Ελεγκτικά Όργανα που αναφέρονται, κατ’ εφαρ¬ 
μογή του Ν. 2860/14.11.2000, στο Ε.Π. «Απασχόληση και 
Επαγγελματική Κατάρτιση». 

14.3. Αρμόδιοι υπαλλήλοι της Ειδικής Υπηρεσίας Δια¬ 
χείρισης Επιχειρησιακού Προγράμματος «Απασχόληση 
και Επαγγελματική Κατάρτιση» σύμφωνα με την 8267/ 
14.12.2000 κοινή υπουργική απόφαση. 

14.4. Όργανα της Ευρωπαϊκής Ένωσης και Υπάλληλοι 
του Υπουργείου Οικονομίας και Οικονομικών (ΕΔΕΑ). 

15. ΕΞΕΙΔΙΚΕΥΣΗ ΕΦΑΡΜΟΓΗΣΤΟΥΠΡΟΓΡΑΜΜΑΤΟΣ 

Ο ΟΑΕΔ υποχρεούται να εκδώσει εγκύκλιο στην οποία 

θα εξειδικεύεται ο τρόπος εφαρμογής της παρούσας 
απόφασης. 

16. ΚΑΛΥΨΗ ΔΑΠΑΝΗΣ 

Για το πρόγραμμα Ν.Ε.Ε. έχει προβλεφθεί πίστωση 
63.000.000,00 € σε βάρος του προϋπολογισμού του ΟΑΕΔ, 
η οποία επιμερίζεται ως εξής: 

Για το έτος 2004 43.000.000,00 € 

Γ ια το έτος 2005 20.000.000,00 € 

Γιατην ανωτέρω δαπάνη θα υπολογισθεί πίστωση στον 
υπό κατάρτιση προϋπολογισμό του ΟΑΕΔ έτους 2004 με 
τα στοιχεία ΚΑΕ 2493 Η και του φορέα 250. 

Όλες οι προαναφερόμενες δαπάνες προβλέπεται να 
συγχρηματοδοτηθούν από την Ευρωπαϊκή Ένωση, στα 
πλαίσια του Ε.Π. «Απασχόληση και Επαγγελματική Κα¬ 
τάρτιση» του Γ' Κοινοτικού Πλαισίου Στήριξης για την Ελ¬ 
λάδα, με τα ποσοστά συγχρηματοδότησης που ισχύουν 
για τα Διαρθρωτικά Ταμεία, ως εξής: 

α) 40.701.517,00 € περίπου από τη χρηματοδότηση 
του Γ Κοινοτικού Πλαισίου Στήριξης, Επιχειρησιακό Πρό¬ 
γραμμα «Απασχόληση και Επαγγελματική Κατάρτιση», 
Άξονας 4 Μέτρο 1 «Ενίσχυση ανέργων για αυτοαπασχό¬ 
ληση και σύσταση νέων επιχειρήσεων». 

β) 22.298.483,00 € περίπου από τον προϋπολογισμό 
του ΟΑΕΔ έως την κάλυψη τη δαπάνης από το Γ Κοι¬ 
νοτικό Πλαίσιο Στήριξης, Επιχειρησιακό Πρόγραμμα 
«Απασχόληση και Επαγγελματική Κατάρτιση», Άξονας 
4 Μέτρο 1 «Ενίσχυση ανέργων για αυτοαπασχόληση 
και σύσταση νέων επιχειρήσεων», μετά την απόδοση 
από το Αποθεματικό Επίδοσης στη Διαχειριστική Αρ¬ 
χή· 

Οι χρηματορροές του προγράμματος γίνονται σύμφω¬ 
να με τη διαδικασία που περιγράφεται, βάσει του 
Ν.2860/14.11.2000, στο Ε.Π. «Απασχόληση και Επαγγελ¬ 
ματική Κατάρτιση». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,13 Ιανουάριου 2004 

ΟΙ ΥΠΟΥΡΓΟΙ 

ΕΡΓΑΣΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΔΗΜΗΤΡΗΣΡΕΠΠΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Π2α/Γ.Π. 113063 (3) 

Οικονομική ενίσχυση πλημμυροπαθούς οικογένειας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ. 57/73 » Περίλήψεως μέτρων Κοι¬ 
νωνικής Προστασίας Οικονομικά αδυνάτων» (ΦΕΚ149τ. Α'). 

2. Τις διατάξεις του άρθρου 18 του Ν. 2768/99 (ΦΕΚ 
273/8.12.99). 

3. Τη ΔΙα/ 7827/73 υπουργική απόφαση «Περί εφαρμο¬ 
γής προγράμματος αντιμετωπίσεως εκτάκτων κοινωνι¬ 
κών αναγκών και καταπολεμήσεωςτης επαιτείας και αλη¬ 
τείας» όπως τροποποιήθηκε και ισχύει μέχρι σήμερα. 

4. Τις διατάξεις του Ν. 2646/98(ΦΕΚ 236/98 τ.Α') «Ανά¬ 
πτυξη του Εθνικού Συστήματος Κοινωνικής Φροντίδας 
και άλλες διατάξεις». 

5. Τις διατάξεις του αρθρ. 22 του Ν. 2362/95 «Περί Δη¬ 
μοσίου Λογιστικού ...» (ΦΕΚ 247τ. Α'). 

6. Τις διατάξεις του άρθρου 27 του Ν. 2081/92 (ΦΕΚ 
154/Α/1992), όπου προστέθηκε το άρθρο 29Α του Ν. 
1558/85 (ΦΕΚ 137/Α) «Κυβέρνηση και Κυβερνητικά Όρ¬ 
γανα» και όπως αυτό τροποποιήθηκε με το άρθρο 1 του 
Ν .2469/97(ΦΕΚ 38/Α/1997). 

7. Τις διατάξεις του Π.Δ/γματος 95/2000 «Οργανισμός 
του Υπουργείου Υγείας και Πρόνοιας» (ΦΕΚ 76 Α'). 

8. Την 70697/22.7.2003 κοινή υπουργική απόφαση του 
Πρωθυπουργού και του Υπουργού Υγείας και Πρόνοιας 
με θέμα » Ανάθεση αρμοδιοτήτων στον Υφυπουργό Υγεί¬ 
ας και Πρόνοιας Β. Κοντογιαννόπουλο» (ΦΕΚ 1012/ 
22.7.2003/τ. Β'). 

9. Την 1065956/863/Α0006/2003 κοινή υπουργική από¬ 
φαση του Πρωθυπουργού και του Υπουργού Οικονομίας 
και Οικονομικών «Περί αναθέσεως αρμοδιοτήτων». 

10. Τις διατάξειςτου Π.Δ. 81 » Συγχώνευση των Υπουρ¬ 
γείων Εθνικής Οικονομίας και Οικονομικών στο Υπουρ¬ 
γείο Οικονομίας και Οικονομικών (ΦΕΚ 57/Α/2002). 

11. Το ΔΥΠ4153/14.11.2003 έγγραφο της Ν.Α. Άρτας 
(Τμήμα Πρόνοιας). 

12. Το γεγονός ότι, από τις διατάξεις της παρούσας, θα 
προκληθεί δαπάνη ύψους πέντε χιλιάδων οκτακόσιων 
εβδομήντα Ευρώ (5.870,00 Ευρώ), αποφασίζουμε: 

1. Εγκρίνουμε οικονομική ενίσχυση ύψους πέντε χιλιά¬ 
δων οκτακόσιων εβδομήντα (5.870.00) Ευρώ στη Γαλάνη 
Ανδριάνα, σύζυγο του Γ αλάνη Βησσαρίωνα που έχασε τη 
ζωή του στην πλημμύρα της 24.10.2003 . 

2. Δικαιολογητικά για την καταβολή του βοηθήματος : 

α) Αίτηση της δικαιούχου. 

β) Πιστοποιητικό οικογενειακής κατάστασης. 

γ) Ληξιαρχική πράξη θανάτου. 

3. Τα δικαιολογητικά υποβάλλονται στη Νομαρχιακή Αυ¬ 
τοδιοίκηση Άρτας, (Τμήμα Πρόνοιας). 

4. Η σχετική δαπάνη, που θα προκληθεί, θα βαρύνει τις 
πιστώσεις του Λογαριασμού Α' Κοινωνικών Βοηθειών της 
οικείας Νομαρχιακής Αυτοδιοίκησης, ο προϋπολογισμός 
της οποίας χρηματοδοτήθηκε από την πίστωση του Φ 220 
ΚΑΕ 2739 του Υπουργείου Υγείας και Πρόνοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,15 Ιανουάριου 2004 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΦΑΡΜΑΚΗΣ Β. ΚΟΝΤΟΓΙΑΝΝΟΠΟΥΛΟΣ 


Αριθ. 217824 (4) 

Ανάθεση εργασιών στο Μπενάκειο Φυτοπαθολογικό 
Ινστιτούτο και στο «ΕΘΙΑΓΕ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΓΕΩΡΓΙΑΣ 

Έχοντας υπόψη: 

1. Τις διατάξεις 

α) Του άρθρου 29 του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ Α 137) όπως αυτό προστέθηκε 
με το άρθρο 27του Ν. 2081/92 (ΦΕΚΑ 154) και αντικατα- 
στάθηκε με το άρθρο 1 παρ. 2α του Ν. 2469/97 (ΦΕΚ Α 
38). 

β) Του άρθρου 31 παρ. 9του Ν. 3147/2003 (ΦΕΚΑ 135) 
«Ρύθμιση θεμάτων αγροτικής γης, επίλυση ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις». 

γ) Του άρθρου 19 παρ. 19του Ν. 3208/2003 (ΦΕΚ Α303) 
«Προστασία δασικών οικοσυστημάτων, κατάρτιση δασο- 
λογίου, ρύθμιση εμπραγμάτων δικαιωμάτων επί δασών 
και δασικών εκτάσεων και άλλες διατάξεις». 

2. Την 1065956/863/Α 0006/15.7.2003 (ΦΕΚ Β 985) από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

3. Την 117749/24.12.2003 εισήγηση της Γ ενικής Δ/νσης 
Φυτικής Παραγωγής. 

4. Το γεγονός ότι απαιτείται εξειδικευμένο προσωπικό 
και απαραίτητη εργαστηριακή υποδομή του δεν διαθέτει 
η αρμόδια Δ/νση Προστασίας Φυτικής Παραγωγής. 

5. Το γεγονός ότι από την έκδοση της απόφασης αυτής 
προκαλείται δαπάνη η οποία βαρύνει τον Τακτικό Προϋ¬ 
πολογισμό του Υπ. Γεωργίας (Φ 29/110 - ΚΑΕ 2111), απο¬ 
φασίζουμε: 

1. Αναθέτουμε στο Μπενάκειο Φυτοπαθολογικό Ινστι¬ 
τούτο την αξιολόγηση των δραστικών ουσιών και συσκευ- 
ασμάτων φυτοπροστατευτικών προϊόντων. Το κόστος 
του εν λόγω προγράμματος ανέρχεται σε 440.000 €. 

2. Αναθέτουμε στο Εθνικό Ίδρυμα Αγροτικής Έρευνας 
(ΕΘ.Ι.ΑΓ.Ε.) τον έλεγχο Υπολειμμάτων Φυτοπροστατευτι¬ 
κών Ουσιών στα παραγόμενα και εισαγόμενα αγροτικά 
προϊόντα. Το κόστος του εν λόγω προγράμματος ανέρχε¬ 
ται σε 440.000 €. 

3. Ορίζουμε τον Προϊστάμενο της Γεν. Δ/νσης Φυτικής 
Παραγωγής ως εκπρόσωπο του Υπουργείου Γεωργίας 
για την υπογραφή των σχετικών συμβάσεων σύμφωνα με 
τις διατάξειςτου άρθρου 31 παρ. 9του Ν. 3147/2003 και 
του άρθρου 19παρ. 19του Ν. 3208/2003. 

4. Το συνολικό ύψος της δαπάνης του προγράμματος 
«Φυτοφάρμακα - Υπολείμματα» για το έτος 2004 ανέρχε¬ 
ται στο ποσό των 880.000 € και θα βαρύνει τις εγγεγραμ¬ 
μένες πιστώσεις του ΚΑΕ 2111 - Φ 29/110 Υπ. Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚΟΛΑΟΣ ΦΑΡΜΑΚΗΣ ΓΕΩΡΓΙΟΣ ΔΡΥΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 217826 (5) 

Ανάθεση στο Εθνικό Ίδρυμα Αγροτικής Έρευνας 
(ΕΘ.Ι.ΑΓ.Ε.) το έργο της ταξινόμησης - τυποποίησης 
του βάμβακος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ Α/1370) όπως το άρθρο αυτό 
προστέθηκε με το άρθρο 27 Ν. 2081/92 (ΦΕΚ Α 154) και 
τροποποιήθηκε με το άρθρο 1 Ν. 2469/97 (ΦΕΚΑ38). 

β) Του άρθρου 28 παρ. 5 Ν. 2637/98 (ΦΕΚ Α 200) όπως 
προστέθηκε με την παρ. 17 άρθρο 24 Ν. 2945/2001 (ΦΕΚ 
Α 223). 

γ) Του άρθρου 31 παρ. 9του Ν. 3147/2003 (ΦΕΚ Α 135) 
«Ρύθμιση θεμάτων αγροτικής γης, επίλυσης ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις». 

2. Το Π.Δ. 153/26.5.03 (ΦΕΚ 126/Α/2003) με το οποίο κα- 
ταργείται ο Οργανισμός Βάμβακος. 

3. Την 254196/29.7.2002 (ΦΕΚ Β 1029) απόφαση Υπουρ¬ 
γού Γεωργίας «Μεταφορά των Επιστημονικών και Ερευ¬ 
νητικών Εργαστηρίων του Οργανισμού Βάμβακος στο 
Εθνικό Ίδρυμα Αγροτικής Έρευνας (ΕΘΙΑΓΕ) και ένταξή 
τους στο Εθνικό Ινστιτούτο Αγροτικής Έρευνας Βάμβα¬ 
κος» όπως τροποποιήθηκε και ισχύει. 

4. Τον Καν 1591/01 «για τις λεπτομέρειες εφαρμογής 
του καθεστώτος ενίσχυσης για το βαμβάκι». 

5. Την 1065956/863/Α 0006/15.7.2003 (ΦΕΚ Β 985) από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

6. Την 69204/31.12.2003 εισήγηση της Γ ενικής Διεύθυν¬ 
σης Φυτικής Παραγωγής. 

7. Την ανάγκη της ομαλής διεξαγωγής της ταξινόμησης 
του εκκοκκισμένου βάμβακος στη χώρα μας προκειμένου 
να καθοριστεί η συνολική ποσότητα αυτού. 

8. Το γεγονός ότι από τις διατάξεις της απόφασης αυ¬ 
τής δεν προκαλείται επιβάρυνση του Κρατικού Προϋπο¬ 
λογισμού επειδή το απαιτούμενο ποσό θα βαρύνει το λο¬ 
γαριασμό 18203002004-24 που τηρείται στην ΑΤΕ υπέρ 
Υπ. Γεωργίας, τα έσοδα του οποίου προέρχονται από τις 
εισφορές των εκκοκκιστικών επιχειρήσεων σύμφωνα με 
τις διατάξεις του άρθρου 30 κεφ. Β του Ν. 2040/1992 
(ΦΕΚ Α 70), αποφασίζουμε: 

1. Αναθέτουμε στο Εθνικό Ίδρυμα Αγροτικής Έρευνας 
(ΕΘ.Ι.ΑΓ.Ε.) το έργο της ταξινόμησης - τυποποίησης του 
βάμβακος το οποίο, σύμφωνα με τις διατάξεις του Π.Δ. 
153/2003 (ΦΕΚ Α 126) «Περί κατάργησης του Οργανι¬ 
σμού Βάμβακος» μεταφέρθηκε στη Δ/νση Φυτών Μεγά¬ 
λης Καλλιέργειας του Υπ. Γεωργίας. 

2. Οι εξειδικευμένες μονάδες του ΕΘΙΑΓΕ, Ινστιτούτο 
Βάμβακος και Ινστιτούτο Χαρτογράφησης και Ταξινόμη¬ 
σης Εδαφών Λάρισας (ΙΧΤΕΛ), διενεργούν το σύνολο των 
εργασιών που προβλέπονται στις οικείες Εθνικές διατά¬ 
ξεις και Κοινοτικούς κανονισμούς με σκοπό την ποιοτική 
ταξινόμηση του συσπόρου και εκκοκκισμένου βάμβακος 
με προσδιορισμό των ξένων υλών, υγρασίας και λοιπών 
απαραίτητων ποιοτικών χαρακτηριστικώντου βαμβακιού. 

3. Οι λεπτομέρειες σχετικά με τη δειγματοληψία, τη με¬ 


ταφορά των δειγμάτων από τα εκκοκκιστήρια στους χώ¬ 
ρους ταξινόμησης του ΕΘΙΑΓΕ καθώς και κάθε άλλη ενέρ¬ 
γεια που αφορά στην ταξινόμηση του συσπόρου και εκ- 
κοκκισμένου βάμβακος θα καθοριστούν με σχετική εγκύ¬ 
κλιο της Δ/νσης ΠΑΠ Φυτών Μεγάλης Καλλιέργειας μετά 
από σχετική εισήγηση του ΕΘΙΑΓΕ. 

4. Το συνολικό τίμημα για την εκτέλεση του ως άνω έρ¬ 
γου για κάθε εμπορική περίοδο θα καθορίζεται με σύμ¬ 
βαση μεταξύ της Γ ενικής Δ/νσης Φυτικής Παραγωγής και 
του ΕΘΙΑΓΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,16 Ιανουάριου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

ΝΙΚΟΛΑΟΣ ΦΑΡΜΑΚΗΣ ΓΕΩΡΓΙΟΣ ΔΡΥΣ 

-♦- 

Αριθ. 7001/9/17 (6) 

Προσωρινή είσοδος - έξοδος ατόμων από αερολιμένες 
Αράξου - Αχαιός και Ν. Αγχιάλου - Μαγνησίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη : 

1. Τις διατάξεις της παρ. 3 του άρθρου 3 του Ν. 2910/ 
2001 «Είσοδος και παραμονή αλλοδαπών στην Ελληνική 
Επικράτεια. Κτήση της ελληνικής ιθαγένειας με πολιτο¬ 
γράφηση και άλλες διατάξεις» (Α' - 91). 

2. Τις διατάξειςτου άρθρου 22παρ. 3του Ν. 2362/1995 
«Περί Δημοσίου Λογιστικού, Ελέγχου των Δαπανών του 
Κράτους και άλλες διατάξεις» (Α' 247). 

3. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α'- 57). 

4. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' - 137), το οποίο 
προστέθηκε με το άρθρο 27του Ν. 2081/1992 (Α'-154) και 
αντικαταστάθηκεμετο άρθρο 1 παρ. 2ατου Ν. 2469/1997 
(Α'- 38). 

5. Τις διατάξεις της 1065956/863/Α0006 από 15.7.2003 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β'- 985). 

6. Το γεγονός ότι από τις διατάξεις της παρούσας από¬ 
φασης προκαλείται εφάπαξ δαπάνη σε βάρος του κρατι¬ 
κού προϋπολογισμού ύψους 40.000,00 ευρώ περίπου για 
το οικονομικό έτος 2004, η οποία θα αντιμετωπισθεί από 
τις πιστώσεις του Π/Υ εξόδων του Ε.Φ.43-690 «Δαπάνες 
προετοιμασίας και διεξαγωγής Ολυμπιακών Αγώνων 
2004», αποφασίζουμε: 

Άρθρο 1 

1. Επιτρέπεται προσωρινά και για το χρονικό διάστημα 
από 1.8.2004 έως 31. 8.2004 η είσοδος προσώπων στο 
ελληνικό έδαφος και η έξοδος απ’ αυτό από τους αερολι¬ 
μένες Αράξου - Αχαιός και Ν. Αγχιάλου - Μαγνησίας. 

2. Ο σχετικός διαβατηριακός έλεγχος ενεργείται με μέ¬ 
ριμνα και ευθύνη των Αστυνομικών Τμημάτων Κάτω 
Αχαΐας και Αλμυρού αντίστοιχα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιανουάριου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚΟΣ ΦΑΡΜΑΚΗΣ ΓΕΩΡΓΙΟΣ ΦΛΩΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




